เงินบาทปิดอ่อนค่า30.43/45
ธนาคารซีไอเอ็มบีไทย รายงาน เงินบาทปิด 30.43/45 อ่อนค่าตามภูมิภาค ข่าวแผ่นดินไหว-สึนามิกดดัน
11 มี.ค. 2554

ธนาคารซีไอเอ็มบีไทย รายงาน เงินบาทปิด 30.43/45 อ่อนค่าตามภูมิภาค ข่าวแผ่นดินไหว-สึนามิกดดัน
นักบริหารเงินธนาคารซีไอเอ็มบี ไทย จำกัด กล่าวว่า วันนี้เงินบาทปิดตลาดที่ระดับ 30.43/45 บาท/ดอลลาร์ จากช่วงเช้าที่เปิดตลาดที่ระดับ 30.39/41 บาท/ดอลลาร์ ระหว่างวันเงินบาททดสอบ High ที่ระดับ 30.45 บาท/ดอลลาร์ และ ทดสอบ Low ที่ระดับ 30.39 บาท/ดอลลาร์ "อ่อนค่าตามตามปัจจัยภายนอก จากความกังวล Earthquake ที่ญี่ปุ่น เหตุการณ์นี้คน Concern กระทบตลาดหุ้นมากกว่า ตลาดเงินไม่ค่อยมาก" นักบริหารเงินกล่าว
โดยค่าเงินเยน ตอนเกิดแผ่นดินไหวใหม่ๆ ก็ Overshooting ขึ้นไปที่ระดับ 83.29 เยน/ดอลลาร์ และตอนนี้ก็กลับมาปิดที่ 82.30 เยน/ดอลลาร์ ลงมาเกือบ 100  point แล้ว จากช่วงเช้าที่เปิดตลาดที่ระดับ 82.85/90 เยน/ดอลลาร์ 
ส่วนค่าเงินยูโร ล่าสุดปิดที่ 1.3785/1.3790 ดอลลาร์/ยูโร จากตอนเช้าที่เปิดที่ระดับ 1.3808/1.3810 ดอลลาร์/ยูโร
ทั้งนี้ คาดว่าทิศทางเงินบาทในสัปดาห์หน้ายังคงต้องรอดูปัจจัยภายนอก ตัวเลขต่างๆ ซึ่งตอนนี้คนส่วนใหญ่เข้าไปถือดอลลาร์
ประเมินกรอบการเคลื่อนไหวของเงินบาทระหว่าง 30.30-30.60 บาท/ดอลลาร์